CELEX: 62008TN0527
Language: el
Date: 2008-12-04 00:00:00
Title: Υπόθεση T-527/08: Αγωγή που ασκήθηκε στις 4 Δεκεμβρίου 2008 — Επιτροπή κατά TMT Pragma

7.2.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/46
            
         Αγωγή που ασκήθηκε στις 4 Δεκεμβρίου 2008 — Επιτροπή κατά TMT Pragma
   (Υπόθεση T-527/08)
   (2009/C 32/89)
   Γλώσσα διαδικασίας: η ιταλική
   Διάδικοι
   
      Ενάγουσα: Επιτροπή των Ευρωπαϊκών Κοινοτήτων (εκπρόσωποι: Moretto, δικηγόρος, A.M. Rouchaud-Joët, και F. Mirza)
   
      Εναγομένη: TMT Pragma Srl (Ρώμη, Ιταλία)
   Αιτήματα της ενάγουσας
   
               —
            
            
               Να υποχρεώσει την εναγομένη να αποδώσει στην Επιτροπή το ποσό των 30 700,23 EUR, ως κύρια οφειλή, συν τόκους υπερημερίας με το ισπανικό νόμιμο επιτόκιο, από 29 Αυγούστου 2004 και μέχρι πλήρους αποπληρωμής της οφειλής·
            
         
               —
            
            
               Να καταδικάσει την εναγομένη στα δικαστικά έξοδα.
            
         Ισχυρισμοί και κύρια επιχειρήματα
   Η παρούσα αγωγή έχει ως αίτημα να υποχρεωθεί η εναγομένη να αποδώσει το ποσό των 30 700,23 EUR, με τόκους υπερημερίας, ποσό που αντιπροσωπεύει μέρος της συνεισφοράς την οποία κατέβαλε η ενάγουσα σε εκτέλεση της συμβάσεως UR-96-SC.1105, που συνομολογήθηκε στο πλαίσιο του Προγράμματος πλαισίου IV τεχνολογικής έρευνας και ανάπτυξης. Η σύμβαση, που συνήφθη με άλλα ευρωπαϊκά κέντρα ερευνών, προέβλεπε την υλοποίηση σχεδίου, αποκαλουμένου «integrated urban transport concepts and market orientated urban transport systems/on demand urban transport systems — INTRAMUROS».
   Προς στήριξη των αξιώσεών της, η ενάγουσα ισχυρίζεται ότι από τον λογιστικό έλεγχο που διεξήχθη τον Ιούνιο 2000 προέκυψε ότι ορισμένες δαπάνες προσωπικού, οδοιπορικά και έξοδα παραμονής και για αναλώσιμα και υλικά πληροφορικής, δεν ήσαν δικαιολογημένες και, επομένως, δεν μπορούσαν να χρεωθούν στο πρόγραμμα.
   Με έγγραφη όχληση της 14ης Ιουλίου 2004, η Επιτροπή κάλεσε την εναγομένη να αποδώσει το επίδικο ποσό, με τους ενδεχόμενους τόκους υπερημερίας, σε περίπτωση μη πληρωμής.